Astfel, numele lui Victor Ponta, Ilie Sârbu, Marian Oprişan sau Liviu Dragnea apar în documentele procurorilor DNA.

Potrivit acestora, Silvian Ciupercă ar fi făcut demersuri pentru alegerea sa ca membru al Consiliului Naţional de Integritate (organismul care monitorizează activitatea Agenţiei Naţionale de Integritate), un post pe care ar fi putut să îl obţină în urma unui vot în Senat.

Preşedintele Consiliului Judeţean Ialomiţa, reţinut pentru corupţie. Acuzaţiile DNA

Din documentele existente la dosar reiese că, în noiembrie 2014, Silvian Ciupercă ar fi vorbit la telefon cu Marian Oprişan căruia îi spunea că îşi dorea acea funcţie şi îi mulţumea că nu şi-a schimbat părerea despre el în ciuda unor anchete care l-ar fi vizat.

Într-o altă discuţie cu Liviu Dragnea, şeful CJ Ialomiţa îl informa pe acesta că este propus pentru funcţia de membru al Consiliului Naţional de Integritate.